230 



vist mig om, at det eneste, der vil kunne fremkalde en Aftagen, 

 er den gradvise Formindskelse af vore Skove, thi Duerne fire- 

 dobler ikke sjældent deres Antal hvert Aar, eller i det mindste 

 fordobler de det«. Desværre tog den udmærkede Forsker ganske 

 fejl i dette, thi Amerika rummer endnu uhyre Strækninger af 

 Urskov, men der er ingen Vandreduer mere tilbage. Det er aa- 

 benbart ogsaa først de sidste 30 Aar, der har gjort det af med 

 dem, thi endnu i 1872 saa R. W. Shufeldt i Connecticut saa 

 mægtige P'lokke af disse Duer, at de formørkede Solen, idet de 

 drog forbi, og Bøsserne knaldede uafbrudt i adskillige Dage. Der 

 er forlængst budt 1000 Dollars for en Rede med Æg, og et godt 

 Skind vil rimeligvis snart blive lige saa meget værd. 



Meget har været skrevet om Grunden til Vandreduernes »m}'- 

 stiske« Forsvinden. Man har tænkt sig Udbrud af epidemiske 

 Sygdomme imellem dem, eller man har paastaaet, at de paa 

 deres Rejse over den meksikanske Havbugt er bleven tilintet- 

 gjorte af svære Uvejr, og Skibskaptajner skal have iagttaget store 

 Skarer af disse Duer, der var saa udmattede af Kulde og Mod- 

 vind, at de ufejlbarligt maatte gaa tilgrunde. Noget lignende 

 berettes fra Øvresøen, hvor en Dampskibskaptajn vil have set 

 talløse Masser af Vandreduer, der af Sne, Isslag og Storm blev 

 kastede ned i Vandet, saa at en Stribe af døde Duer strakte sig 

 milevidt. 



Det er sandsynligt, at en Del af Duerne er omkommet paa 

 denne Maade, men iøvrigt er der ikke nogetsomhelst mystisk 

 ved deres Forsvinden, saaledes som man har villet give det Ud- 

 seende af. Skylden for deres Tilintetgørelse ligger alene hos det 

 Rovdyr, som er det værste og mest graadige af alle, nemlig 

 Mennesket, denne Pattedyrklassens Topfigur, der i Kraft af sin 

 overlegne Hjærneudvikhng har formaaet at gøre sig til »Skab- 

 ningens Herre«, og som nu benytter sin Magt til hensynsløst at 

 nedsable sine Medskabninger, ja ligefrem finder en Fornøjelse 

 deri. Man har nødigt villet tilstaa Sandheden og søgt at bort- 

 forklare den paa forskellig Maade. Men de systematiske Øde- 

 læggelser paa Sove- og Ynglepladserne formaar ingen Fugl i 

 Længden at modstaa; man høre blot, at der f. Eks. i 1869 fra 

 Byen Hartford i Michigan bortsendtes hen ved tolv Millioner 

 (11,880,000) af disse Duer. 



I Oktoberhæftet af Maanedsskriftet »Outing« findes den Med- 

 delelse, at en Tømmerhugger har set en Flok Duer i Juli 1914 



